b'\n_START_ARTICLE_\nGaleb (revija)\n_START_SECTION_\nZgodovina\n_START_PARAGRAPH_\nMladinska revija Galeb je nastala leta 1954 z namenom, da bi \xc5\xa1irila slovenski jezik in kulturo med pripadniki mlaj\xc5\xa1e generacije Slovencev v Italiji. Revija ponuja svojim mladim bralcem prispevke najbolj priznanih slovenskih avtorjev mladinske knji\xc5\xbeevnosti in ilustratorjev s celotnega slovenskega prostora, se pravi iz Slovenije in zamejstva. Zaradi tega je bila revija dele\xc5\xbena \xc5\xa1tevilnih priznanj in jo sama strokovna komisija na slovenskem ministrstvu za kulturo ocenjuje z najvi\xc5\xa1jimi parametri.\n_START_SECTION_\nPodatki o reviji\n_START_PARAGRAPH_\nGaleb je mese\xc4\x8dnik in je registriran na sodi\xc5\xa1\xc4\x8du v Trstu pod \xc5\xa1t.158 od 3. maja 1954, od 7. januarja 1995 pa pod \xc5\xa1t. 18/94 na sodi\xc5\xa1\xc4\x8du v Vidmu. V\xc4\x8dlanjen je v zvezo periodi\xc4\x8dnega tiska USPI (Unione Stampa Periodica Italiana). Revijo sofinancira Urad Vlade RS za Slovence v zamejstvu in po svetu._NEWLINE_Revijo Galeb izdaja zadruga Novi Matajur iz \xc4\x8cedada. Trenutna glavna urednica je Majda \xc5\xbdeleznik, odgovorni urednik pa je Igor Gabrovec. \xc4\x8clani uredni\xc5\xa1kega odbora so: Marij \xc4\x8cuk, Damiana Kobal, Kristina Kova\xc4\x8di\xc4\x8d, Ksenja Majovski, Marjan Mikolj, Vera Polj\xc5\xa1ak, Magda Tav\xc4\x8dar.'